Media Release Pinarangalan ng NSW ang mga kampeon na multikultural Biyernes, ika-15 ng Marso 2024 Isang Karenni refugee na nagbigay ng mga serbisyo ng interpreting sa Coffs Harbour, isang taga- Poland na guro ng wika, at isang batang Human Rights Advocate ay tatlo lamang sa mga taong pinarangalan sa Premier's Harmony Dinner. Labindalawang Multicultural Community Medal ang iginawad sa harap ng mahigit sa 1,600 katao sa 2024 Premier's Harmony Dinner, ayon sa Multicultural NSW Chief Executive na si Joseph La Posta. "Isang malaking karangalan na ipagdiwang ang mga natatanging kampeon sa komunidad na ito sa harap ng kanilang mga pamilya, kaibigan at kasamahan," sabi ni Mr La Posta. "Mula sa gawaing pangkomunidad sa rehiyonal na NSW hanggang sa mga guro ng wika sa Sydney, ang mga tatanggap ng parangal ay nagpapakita ng pinakamahusay sa ating multikultural na lipunan at kung paano tayong lahat makakagawa ng pagbabago sa pamamagitan ng pagsisikap para sa pagkakaisa ng komunidad." Ipinahayag ng Multicultural NSW Advisory Board Chair na si Nick Kaldas APM ang mga saloobing ito na nagsasabing palagi siyang humahanga sa hindi makasariling pag-uugali ng iba sa komunidad. "Mahalagang kilalanin ang mga namumukod-tanging tagumpay na nagawa sa buong NSW at kilalanin ang mga nagawa ng mga yumao habang sila ay nabubuhay pa," sabi ni Mr Kaldas. "Ang mga taong pinagkalooban ng mga Community Medal o itinalaga sa Honor Roll bilang pagkilala ang dahilan kung bakit ang NSW ay itinuturing na isa sa pinakamatagumpay na multikultural na estado sa mundo." Ang 12 tatanggap ay kinilala dahil sa kanilang namumukod-tanging pamumuno, inobasyon at koneksyon sa komunidad upang itaguyod ang pagkakaisa at pagkakasundo sa lipunan ng NSW. Pinarangalan din sa kaganapan ang apat na taong itinalaga sa Multicultural Honor Roll para sa malaking ambag sa pagbabago na kanilang ginawa habang nabubuhay pa upang mapahusay ang ating multikultural na komunidad. Ang posthumous na pagkilala na ito ay isang paggunita sa kanilang pamana at impluwensya sa pagbuo ng isang inklusibo, matatag at mapayapang lipunan para sa lahat. Isa sa mga pinarangalan ay ang Chairperson Emeritus ng Multicultural NSW Advisory Board na si Dr GK "Hari" Harinath OAM. Si Dr Hari ay napaka-marubdob sa pagkakapantay-pantay ng kasarian at pagbibigay ng boses sa mga kabataan. Para sa buong listahan ng Multicultural Community Medals at Multicultural Honor Roll ng Premier, bisitahin ang
MGA ITINALAGA SA MULTICULTURAL HONOUR ROLL Dr GK "Hari" Harinath OAM Dr Tony Pun OAM Mr Jeremy Jones AM Mr Lino (Carmelo) Vella AM 2024 Mga Gawad sa Multikultural na Komunidad mula sa Premier GAWAD PANGKOMUNIDAD (COMMUNITY MEDAL) TUMANGGAP NG GAWAD Dr G.K. Harinath OAM Sports Medal na inisponsor ng Cricket Australia Manuel Castillo OAM Lifetime Community Services Medal na inisponsor ng SBS Anthony Pang OAM Stepan Kerkyasharian AO Community Harmony Medal Loau Donina Va'a Human Rights Medal na inisponsor ng Settlement Services International (SSI) Rosanna Barbero Regional Unity Medal na inisponsor ng Commonwealth Bank of Australia Ayemin Nain Youth Medal na inisponsor ng New South Wales Service for the Treatment and Rehabilitation of Torture and Trauma Survivors (STARTTS) Kupakwashe Matangira Arts and Culture Medal bilang parangal kay Carla Zampatti na inisponsor ng Powerhouse Lena Nahlous Language Services Medal na inisponsor ng NAATI Dr Raymond Chakhachiro Community Languages Teacher Medal na inisponsor ng NSW Department of Education Gosia (Malgorzata) Vella MEDIA: Kerri-Ann Hobbs, Media and Communications Manager, 0439 086 356 02 8255 6767 8/56 Station St East, Parramatta PO Box 618 Parramatta NSW 2124 2